CELEX: 62010CN0056
Language: sk
Date: 2010-02-02 00:00:00
Title: Vec C-56/10 P: Odvolanie podané 2. februára 2010 : Agencja Wydawnicza Technopol sp. z o.o. proti rozsudku Súdu prvého stupňa z  19. novembra 2009 v spojených veciach T-425/07 a T-426/07, Agencja Wydawnicza Technopol/ÚHVT (100)

1.5.2010   
            
            
               SK
            
            
               Úradný vestník Európskej únie
            
            
               C 113/19
            
         Odvolanie podané 2. februára 2010: Agencja Wydawnicza Technopol sp. z o.o. proti rozsudku Súdu prvého stupňa z 19. novembra 2009 v spojených veciach T-425/07 a T-426/07, Agencja Wydawnicza Technopol/ÚHVT (100)
   (Vec C-56/10 P)
   2010/C 113/29
   Jazyk konania: poľština
   
      Účastníci konania
   
   
      Odvolateľka: Agencja Wydawnicza Technopol sp. z o.o. (v zastúpení: D. Rzążewska, advokátka)
   
      Ďalší účastník konania: Úrad pre harmonizáciu vnútorného trhu (ochranné známky a vzory)
   
      Návrhy odvolateľky
   
   
               —
            
            
               zrušiť rozsudok Súdu prvého stupňa z 19. novembra 2009 v spojených veciach T-425/07 a T-426/07,
            
         
               —
            
            
               vrátiť vec Všeobecnému súdu na ďalšie konanie,
            
         
               —
            
            
               zaviazať ÚHVT na náhradu trov konania pred Súdnym dvorom.
            
         
      Odvolacie dôvody a hlavné tvrdenia
   
   Odvolateľka tvrdí, že Súd prvého stupňa porušil článok 38 ods. 2 nariadenia o ochrannej známke Spoločenstva (1) tým, že uplatnil nesprávne právne kritéria, keď rozhodol, že odvolací senát bol oprávnený požadovať vyhlásenie prihlasovateľky, že sa vzdáva akéhokoľvek výlučného práva k číslam „100“ a „300“.
   Odvolateľka tvrdí, že Súd prvého stupňa porušil článok 7 ods. 1 písm. c) nariadenia o ochrannej známke Spoločenstva tým, že uplatnil nesprávne právne kritéria, keď rozhodol, že prvky, ktoré sú predmetom žiadosti o predloženie vyhlásenia o vzdaní sa výlučného práva, majú opisný charakter.
   Okrem toho odvolateľka tvrdí, že Súd prvého stupňa porušil článok 7 ods. 1 písm. c), článok 38 ods. 2 alebo článok 76 nariadenia o ochrannej známke Spoločenstva, alebo všetky tieto články, keď náležite nezohľadnil prax ÚHVT vzťahujúcu sa na zápis označení zložených z číslic alebo takých, ktoré uvádzali obsah publikácie.
   
      (1)  Nariadenie Rady (ES) č. 40/94 z 20. decembra 1993 o ochrannej známke spoločenstva (Ú. v. ES L 11, s. 1; Mim. vyd. 17/001, s. 146), nahradené nariadením Rady (ES) č. 207/2009 z 26. februára 2009 o ochrannej známke Spoločenstva (Ú. v. EÚ L 78, s. 1).